OpenLLM-France/wikimedia huggingface dataset:
# Giovanni Battista Guarini

Giovanni Battista Guarini (Ferrara, 1538ko abenduaren 10a - Venezia, 1612ko urriaren 7a) italiar olerkari, antzerkigile eta diplomazialaria izan zen.
Pisa, Padua eta Ferrarako unibertsitateetan ikasketak egin zituenean, literatura-irakasle izendatu zuten Ferraran, eta ospea eman zioten soneto batzuk argitaratu zituen. 1562an, Alfontso II.a Estekoa Ferrarako dukearen zerbitzura sartu zen hogei urte geroago. Jaioterrira itzuli aurretik, Savoian, Mantuan, Florentzian eta Urbinon bizi izan zen. Bere azken egitekoa Paulo V.a aita santua zoriontzea izan zen hautatua izateagatik. Venezian hil zen epaiketa batean.
Il pastor fido bere lanik garrantzitsuena 1585ean estreinatu zen Karlos Emanuel I.a Savoiakoaren eta Katalina Mikaela Austriakoaren arteko ezkontzan . Artzain eta ehiztarien patu eta maitasunei buruzko tragikomedia pastorala da. XVII. mendean oso ezaguna izan zen, hainbat hizkuntzatara itzuli zen eta XVIII. mendera arte iraun zuen fintze eta galanteria kode bat ezarri zuen.
Gainera, Pizkundearen amaierako madrigalen egilerik garrantzitsuena izan zen, eta zenbait musikagileek musika jarri zieten bere lanei.

## Lanak

* Compendio della poesia tragicomica (1601)
* Il segretario (1594)
* La idropica (1613)
* Lettere (1593)
* Trattato della politica libertà (Venezia, 1818)

## Kanpo estekak

* Datuak: Q542039
* Multimedia: Giovanni Battista Guarini / Q542039
# Giovanni Battista Langetti

Giovanni Battista Langetti, baita ere Giambattista Langetti (Genova, 1635 – Venezia, 1676ko urriaren 22) barroko berantiarraren margolari italiarra izan zen. Genovan, Erroman eta, batez ere, Venezian lan egin zuen. Biolentzia haien margoen ezaugarria da.

## Biografia

Genovan jaioa han Gioacchino Assereto artistarekin ikasi zuen. Ondoren, Erroman, Pietro da Cortonarekin. 1650. hamarkadan Napolitik pasa omen zen; han José de Ribera, Francesco Fracanzano eta Luca Giordanoren obra ezagutuko zuen. Riberaren eragina zenbait lanetan nabaria da, esaterako San Jeronimoren bisioa (Clevelandeko Arte-museoa). 1656an izurritea Napolin jo zuen eta Langetti, ziur aski Luca Giordanoren aholkua jarraituz, Venezian babestu zen. Venezian Genovako Giovanni Francesco Cassana, bigarren mailako margolariarekin, haren ikasketak burutu zituen.
Bi hamarkadetan Venezian Langettik margolan asko egin zituen. Haren estiloa Caravaggioren tenebrismotik gertu zegoen. Lan ilunak eta biolentoak ziren. 120 daude katalogatuta baina gehiago ari dira aurkitzen. Venezian Johann Karl Loth eta Antonio Zanchi margolarien eragina ezagutu zuen.

## Obra ezagunena

Bere lan gehienak gorputz erdiko irudiak dira, gehienak biluztuak. Bezeroak Veneto eta Lombardiako aberatsak zire. Hauek dira margolan ezagun batzuk:
* Katonen buruaz bestea (Sao Paulo, bilduma pribatua)
* Ixionen tortura (Puerto Rico, Ponce Arte Museoa)
* Maria Magdalena gurutzearen oinean (Santa Teresa, Venezia)

## Iruditegia

* Ixionen tortura.
* San Jeronimoren bisioa.
* Arkimedes.
* Sanson edaten.
* Tizio.

## Erreferentziak

* ↑ http://www.artcyclopedia.com/artists/langetti_giovan_battista.html
* ↑ https://www.europeana.eu/portal/es/explore/people/91670-giovan-battista-langetti.html
* ↑ Bryan, Michael: Dictionary of Painters and Engravers, Biographical and Critical - II. liburuki (ed. George Bell and Sons, 2007).
* ↑ https://www.wga.hu/frames-e.html?/html/l/langetti/index.html

## Kanpo loturak

* (Italieraz):Langettiren biografia.
* Datuak: Q1525882
* Multimedia: Giovan Battista Langetti / Q1525882
# Giovanni Antonio Speranza

Giovanni Antonio Speranza (Mantua, 1811-Milan, 1850) italiar musikagile ezaguna izan zen. Bere lan ezagunenak operak dira. Napoliko Kontserbatorian ikasi zuen.

## Operak

* Il postiglione di Longjumeau
* Saul
* Egli è di moda
* La figlia di Domenico, ossia, Quattro prove per una recita
* I due Figaro, ossia, Il soggetto di una commedia.
* Yava
* La tragedia buffa (1833)
* Gianni di Parigi (1836) opera bufoa, Felice Romaniren libretoarekin; libreto hori aurretik Francesco Morlacchik erabili zuen, 1818an.

## Erreferentziak

* ↑ Giovanni Antonio Speranza. Open Library
* ↑ https://www.oxfordmusiconline.com/grovemusic/view/10.1093/gmo/9781561592630.001.0001/omo-9781561592630-e-5000008560
* ↑ I due Figaro, ossia, Il soggetto di una commedia. Open Library.
* ↑ Ashbrook 1982, 321–322, 550–551 or.

## Kanpo estekak

* Datuak: Q16571679
* Multimedia: Giovanni Antonio Speranza / Q16571679
# Giovanni Battista Belzoni

Giovanni Battista Belzoni (Padua, 1778ko azaroaren 5a - Gwato, Beningo Erresuma, 1823ko abenduaren 3a) italiar esploratzaile eta Egiptoko antzinako gauzen arkeologoa izan zen.
Paduan jaio zen, bizargin baten semea, eta Erroman bizi eta Herbehereetan bizargin lan egin ondoren, Ingalaterrara joan zen 1803an. Han ezkondu zen eta bere emazteak zirku ibiltari batean lan egin zuen. Bere altuera eta sendotasun handiak lan sendoa egiteko aukera eman zion.
1812an Ingalaterratik alde egin zuen eta Espainia, Portugal, Sizilia eta Maltatik bidaiatu zuen. Maltan Mehmet Aliren mandatari bat ezagutu zuen eta Egiptora bidaiatzea erabaki zuen. Handik Ingalaterrara zazpi tonako Ramses II.a bustoa bidali zuen. Hondarrez garbitu zuen Abu Simbeleko tenplu handiaren sarrera, Seti I.aren hilobia eta sarkofagoa aurkitu eta dokumentatu zituen, eta Kefrenen piramidean sartu zen lehena izan zen.
1819an Ingalaterrara itzuli zen eta bere bidaien kontakizun bat idatzi zuen (Narrative of the Operations and Recent Discoveries within the Pyramids, Temples, Tombs and Excavations in Egypt and Nubia, &c).
1823an Mendebaldeko Afrikara joan zen Timbuktura iristeko asmoz. Disenteriaz hil zen Beningo Erresumako Gwato izeneko herrixka batean.

## Iruditegia

* Portrait of Belzoni as a strongman
* The Younger Memnon at the British Museum
* The moving of the Younger Memnon
* Wall rubbing of Seti I wearing a wig and the sacred uraeus, Musée d'Art classique de Mougins
* Inscription of Belzoni inside the Pyramid of Khafre
* The great temple at Abu Simbel, before Belzoni cleared its entrance of sand
* Belzoni's Valley of the Kings

## Kanpo estekak

* Datuak: Q180339
* Multimedia: Giovanni Battista Belzoni / Q180339
# Giovanni Battista Gaulli

Giovanni Battista Gaulli (Genoa, 1639ko maiatzaren 8a - Erroma, 1709ko apirilaren 2a), Bacciccio edo Baccicia ere esaten zaio, italiar Barroko eta Rokokoko margolaria izan zen.
Genoa hiri kosmopolita zenez, Gaullik margolari italiarren eta atzerritarren eragina jaso zuen. Genovako merkatari batek Gianlorenzo Bernini aurkeztu zion Erroman. Artista erromatarren gremioan sartu zen eta enkargu ofizialak eta partikularrenak jaso zituen.
Lan erlijioso eta mitologikoak margotu zituen, eta batez ere Erromako Gesù elizarako margotu zituen freskoengatik da ezaguna.

## Iruditegia

* Ludovica Alberoni dohatsua limosnak banatzen, 1670
* Bako eta Ariadna, c. 1675
* Gesù elizaren nabea
* Gian Lorenzo Bernini, 1665
* Gian Lorenzo Bernini
* Frantziskotar ordenaren garaipena, Santi Apostoli, Erroma
* Leopoldo de' Medici kardinala, Uffizi, Florence, c. 1667
* San Inazioren apoteosia, Gesù eliza, 1685
* Andre Mariaren igoera
* Bildots mistikoaren aintza, Gesù eliza
* Nabea, Gesù eliza
* Pietà, 1667
* Klemente IX.a

## Kanpo estekak

* Datuak: Q520573
* Multimedia: Baciccio / Q520573
# Habia ildaskatu

Habia ildaskatua edo kabia ildaskatua (Cyathus striatus) Agaricaceae familiako onddo espezie bat da. Perretxiko bitxia, habia itxuragatik. Sukaldaritzarako interesik gabea. Badira beste espezie batzuk ere, txori habien itxura dutenak eta barruan arrautza moduko batzuk dituztenak.

## Deskribapena

Karpoforoa: 0,5 eta 1,5 cm bitarteko garaierakoa eta 0,5 cm-ko diametrokoa, kanpaia buruz beherako itxura du, enbor konikoa, txori habia baten itxurarekin irekita dagoenean, hasieran erabat itxia eta ilupaz estalia, ilelatzekin, kolore marroixka edo arre iluna, gero, mintz zurixka bat irekitzen da, laster desagertzen dena, barrualde ildaskatua eta peridioloak agerian utziz, kolore zurixkakoa dilista baten itxuraz eta hondoko hormari harizpi batez lotuta. Peridiolo kopurua, 12 eta 16 artean dira eta esporak horien barruan daude.
Etimologia: Cyathus hitza latinetik dator, eta kopa esan nahi du. Striatus epitetoa ere latinetik dator eta ildaskatua esan nahi du. Bere barruko itxuragatik.

## Jangarritasuna

Sukaldaritzarako baliorik gabea

### Nahasketa arriskua

Cyathus olla eta Crucibulum laeve delakoekin.

## Sasoia eta lekua

Udaberritik udazkenera, lurrean edo adar ustelen, hostoen, pinu-orratzen eta abarren landare hondakinetan.

### Banaketa eremua

Asia, Europa, Ipar Amerika, Erdialdeko Amerika, Hego Amerika, Zeelanda Berria.

## Erreferentzia

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 683 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 514 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 613 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ Bon,Marcel. (1988). Guia de Campo de los hongos de Europa. Ediciones Omega, S. A. Barcelona,, 300 or. ISBN 84-282-0865-4..

## Kanpo estekak

* Datuak: Q1519672
* Multimedia: Cyathus striatus / Q1519672
* Espezieak: Cyathus striatus
# Habia leun

Habia leuna edo kabia leuna (Cyathus olla) Agaricaceae familiako onddo espezie bat da. Ez du sukaldaritzarako baliorik. Haragi gutxiegi eta zaporegabea.

## Deskribapena

Karpoforoa: 9 eta 15 mm bitarteko altuerakoa eta 7 eta 13 mm bitarteko diametrokoa, mintz batez itxia gaztetan, gero kaliz txiki baten moduan irekita, Inbutu itxuran, oin estuarekin eta aho zabalarekin. Peridioa edo kanpoko azala tomentosoa da, gris-txigortu zurbil koloretik arre-grisaxka-horixkara doana edo arrexka kolorekoa. Barne-gainazala leuna da, ez du tolesturarik, distiratsua, gris zurbiletik gris ilunera bitarteko koloreekin. Koparen ertza kanpora begira izurtua dago, kapela baten antzera. Peridioloak, arrautzatxoak habia batean itxurakoak, handiak dira, 2 - 3 mm-koak dilista forman, grisak edo gris-beltzaxka kolorekoak, distiratsuak, harizpi irmo batez hormara lotuta daude.
Etimologia: Cyathus terminoa grekotik dator, katilu, kopa, esan nahi duen “kiathos” hitzetik. Karpoforoaren formagatik. Olla epitetoa berriz latinetik dator, eltze, tapadun loreontzia, esan nahi duen “olla” hitzetik

## Jangarritasuna

Sukaldaritzarako baliorik gabea.

### Nahasketa arriskua

Hegaztien habiak gogorarazten dituzten kopa edo inbutuen antzeko gorputz emankorrak dituzten lau espezie daude gutxienez. Ildaskatuta edo ez egon daitezken eta normalean kanpoko gainazala tomentosoa dutenak. Crucibulum laeve delakoa, kanela argi kolorekoa. Cyathus striatus espezieak, kanpoko azala, tomentoso-hirtsutua du eta arre-gorrixka da, barruko azala ildaskatua du. Cyathus stercoreus, Cyathus striatus-aren antzekoa da, baina ile arre-krema kolorekoak leunak dira, eta inbutuaren barrualdea ez da ildaskatua.

## Sasoia eta lekua

Udaberritik udazkenera. Taldekoia, askotan baso eta lorategietako lur zoru biluzian, batzuetan loreontzietan. Ohikoa.

### Banaketa eremua

Mundu osoan barreiatzen da, kontinente guztietan zehar, Antartikan izan ezik. Habitat ugaritan garatzen da.

## Erreferentzia

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 632 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 514 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 529 or. ISBN 84-282-00541-X (T. 3). ISBN: 84-282-0538-8 (O.C.)..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona,, 300 or. ISBN 84-282-0865-4...

## Kanpo estekak

* Datuak: Q1790306
* Multimedia: Cyathus olla / Q1790306
* Espezieak: Cyathus olla
# Habib Bourguiba

Habib Burgiba (arabieraz: حبيب بورقيبة Ḥabīb Būrqība; Monastir, 1903ko abuztuaren 3a - ibidem, 2000ko apirilaren 6a) tunisiar politikaria izan zen. Destour alderdiko kidea izan zen hasieran, eta Neo-Destour alderdiko buruzagia geroago (1934); Tunisiaren burujabetzaren alde borrokatu zen. Bi aldiz atxilotua izan ondoan (1946; 1952-1954) Tunisiako burujabetza negoziatu zuen Pierre Mendès Franceren gobernuarekin (1955). Kontseiluko lehendakaria izan zen 1956. urtean, eta Tunisiako Errepublikako presidente bihurtu zen 1957an. Palestinako auziari amaiera emateko egindako proposamenak ez zituzten herri arabiarrek onartu (1965). Burgibaren lehen ministroak, Ben Ali jeneralak, kargutik kendu zuen, eta haren lekua hartu zuen presidentetzan 1987. urtean. Orduz geroztik, Burgiba erretiraturik bizi izan zen Monastirren, hil zen arte.

# Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q643348
* Multimedia: Habib Bourguiba / Q643348
# Habia hori

Habia horia edo Kabia horia (Crucibulum laeve) Agaricaceae familiako onddo espezie bat da. Jan liteke, baina ez du sukaldaritzarako interesik.

## Deskribapena

Karpoforoa: Bereiz daitezkeen bi geruzaz osatua. 5 eta 10 mm-ko altuera eta 6 mm-ko diametrokoa. Hasieran subglobosoa, ondoren zilindrikoa, arragoa edo kopa itxuran. Gaztetan operkulu zuri edo horia eta ertza hori-lasto bizi kolorekoa; zahartzean operkulua desagertu egiten da, eta barruan habia baten arrautza txiki-txikien antzeko peridioloak ikusteko aukera ematen du (8-10 Peridiolo), zuriak edo krema-horixkak. Peridioloak Karpoforoaren barruan garatzen dira, eta denbora batez likido gelatinakara baten barruan egoten dira.
Etimologia: Laeve epitetoa latinetik dator, leuna esan nahi duen "laevis" hitzetik. Barne-gainazal leunagatik.

## Jangarritasuna

Sukaldaritzarako baliorik gabea.

### Nahasketa arriskua

Beste genero bateko Cyathus striatus, delakoaren antzekoa da, kolore arre ilunekoa, tomentosoa bere kanpoaldean eta barrualde distiratsua, grisa da eta oso ildaskatua. Cyathus olla ere, antzekoa da, bakarrik edo talde txikitan eta lurrean ateratzen da.

## Sasoia eta lekua

Udazkenaren amaieran, egur usteletan, bereziki koniferoetan, baita txirloratan eta usteltzen ari den lastotan.

### Banaketa eremua

Mundu osoko basoetan.

## Erreferentzia

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 681 or. ISBN 84-404-0530-8..
* ↑ (Gaztelaniaz) Palacios Quintano Daniel.. (2014). Disfrutando con las setas. Leitzaran, Grafikak S.L. Andoain, Gipuzkoa, 514 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 635 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 300 or. ISBN 84-282-0865-4..

## Kanpo estekak

* Datuak: Q750062
* Multimedia: Crucibulum laeve / Q750062
# Habiak

Habiak Anari kantariaren estudioko grabazio bat da, 2000an plazaratua, Anariren izena bakarlaritzat agertzen duen bigarrena. Oso grabazio landua izan zen, kolaborazio ugarirekin. Diskoak arrakasta handia izan zuen, espainiar estatuan disko onenen arteko zerrendan sartzea lortu baitzuen, Rockdelux aldizkariak argitaratu zuenez. Aldizkari berak 2004an Espainiako XX. mendeko disko onenen zerrendan kokatu zuen, 77. postuan. Denborak handiago egin du grabazio hau.

## Musikariak

* Anari Alberdi: piano, gitarra
* Drake, baxua
* Mikel Abrego: bateria, sanplerra eta programaketak
* Xabi Strubell: gitarrak, kontrabaxua
* Kaki Arkarazo: gitarrak
* Mikel Azpiroz: hammond organoa
* Jomes: zerra melodikoa, hammond organoa
* Pello Ramírez: txeloak
* Xabi Zeberio: biolinak
* Ahotsak: Ruper Ordorika, Petti eta Zulu

## Kantuen zerrenda

Kanta guztiak Anarirenak dira, hiru izan ezik: "Aztia", Mi-rena; "Zuganako bidea", Jon Maiarena; eta "Amultsu dator iluna", Juan Luis Zabalarena.
* "Habiak"
* "Bihotza galdu dut"
* "Denbora"
* "Geuk piztutako suak"
* "Aztarnak"
* "Aitormena"
* "Zubiak"
* "Aztia"
* "Zuganako bideak"
* "Amultsu dator iluna"
* "Ekilibristak"
* "Itsas erauntsiak"

## Kanpo estekak

* CDa, Youtuben.
* (Gaztelaniaz) Diskoaren gaineko iruzkina.
* Datuak: Q25475583
# Hagaburu

Hagaburuak edo zurburuak hormatik kanpo ateratzen diren hagei egiten zaizkien apaingarri eskultorikoei esaten zaie. Gehienetan, haien gainean teilatuko erlaitza jartzen da. Hitzaren erabilaren ondorioz haren esanahia beste kontzeptuetara zabaldu da, esaterako, eraikuntzaren estalkia edo ateburua heltzen dioten piezak. Denborarekin hagaburuek haien euskarri funtzioa galdu zuten, elementu apaingarriak besterik gabe izateko.. Batzuetan ere zurburu esaten zaie, batez ere zurezkok badira.
Harrizkoak badira eta erlaitza edo teilatuko hegalari eusteko erabiltzen badira harburu esaten zaie. Askotan apainduak izaten dira eta oso ohikoa ziren arte erromanikoan.

## Iruditegia

* Sukubo baten irudia Ingalaterrako taberna batean.
* Baró de Quadras jauregiaren haburu bat, Bartzelonan.
* Abamiako Santa Eulalia, Asturiasen.
* Limako apezpikuaren jauregia.

## Erreferentziak

* ↑ https://www.merriam-webster.com/dictionary/bracket
* ↑ http://conceptodefinicion.de/canecillo/

## Ikus, gainera

* Harburu

## Kanpo estekak

* Datuak: Q2465790
* Multimedia: Brackets (architecture) / Q2465790
# Haga jauregia

Haga jauregia (suedieraz: Haga slott) Suediako erregeen jauregietako bat da. Solna hirian dago, Stockholm erdigunetik 2 kilometrotara.

## Historia

1792an Gustavo III.a Suediakoa erahil zuten eta Brunnsviken-en egiten ari zen gaztelu itzelaren lanak bertan behera gelditu ziren. Bere semeak, Gustavo IV.ak jauregi apalago bat altxatzea erabaki zuen eta Carl Christoffer Gjörwell arkitekto gazteari Italiako villa antzeko bat diseinatzeko eskatu zion. 1802 eta 1805 artean eraiki zen Haga jauregia. 1790an suak erre zuen eliza ere berreraiki zuten.
Ordutik aurrera hainbat printze eta printzesa bizi izan ziren bertan eta berriztatze ugari egin zizkioten.
1966an Gobernuak eskuratu zuen eta Atzerritik zetozen gonbidatuentzako eraikina bihurtu zen. 2009an errege familiari itzuli zitzaion eta Victoria printzesaren etxebizitza da gaur egun.

## Haga Parkea

Eremu natural zabala da eta bertan Haga jauregiaz gain Gustavo III.aren pabiloia eta Echo Temple ere badaude. Hainbat aintzira, basoak eta lorategiak ere baditu.

## Iruditegia

* Aurrealdea.
* Atzealdea.
* Gustavo III.aren pabiloia.
* Haga parkea.
* Haga Echo Temple.

## Kanpo estekak

* Datuak: Q5574523
* Multimedia: Haga Palace / Q5574523
# Hagaman (New York)

Hagaman New York estatuko herri bat da. Montgomery konderrian kokatua dago. 2010ean 1.292 biztanle zituen, 3,88 kilometro koadrotan banatuta.

## Ikus, gainera

* Montgomery konderria

## Kanpo estekak

* Datuak: Q3453064
# Hagarville (Arkansas)

Hagarville Ameriketako Estatu Batuetako erroldak esleitutako leku bat da. Johnson konderrian dago, Arkansas estatuan. 142 biztanle ditu, 10,776572 kilometro koadroko azaleran banatuta.

## Ikus, gainera

* Johnson konderria

## Kanpo estekak

* Datuak: Q5398528
# Hagatxo

Hagatxoa edo malatsa arrautzak, esnekiak edo beste osagai desberdinak irabiatzeko eta harrotzeko erabiltzen den sukaldeko tresna da.

## Erreferentziak

* ↑ «EH - Bilaketa - Bilaketa» www.euskaltzaindia.eus (Noiz kontsultatua: 2023-09-28).
# Hagan (Georgia)

Hagan Georgiako estatuko hiri bat da. DeKalb konderrian kokatua dago. 2010ean 996 biztanle zituen, 5,28 kilometro koadrotan banatuta.

## Ikus, gainera

* DeKalb konderria

## Kanpo estekak

* Datuak: Q2079334
# Hagako Konferentziak eta Konbentzioak

Hagako Konferentziak eta Konbentzioak, 1899an eta 1907an Hagako hirian egon ziren bi konferentzia izan ziren.
Lehenak, (1899ko maiatza-uztaila) Nikolas II.a tsarrak deiturik, 26 estatu bildu zituen (Europakoak eta Amerika eta Asiako batzuk). Han hartutako erabakiak gai hauei zegozkien: lehorreko gerraren legeak finkatzea, itsas gerrari Genevako Konbentzioa ezartzea, eta nazioarteko gatazkei Arbitrajerako Auzitegi Iraunkor baten bidez bakezko irtenbidea ematea. Bestalde, airetiko bonbardatzeak, gas itogarriak eta bala-leherkariak galaraztea erabaki zen.
Bigarrenean (1907ko ekaina-urria) 44 estatu bildu ziren 1899ko konbentzioak berriro aztertzeko, eta borrokari ekin aurretik gerra-aldarrikapena egitea nahitaezkotzat jotzea erabaki zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q388037
* Multimedia: Hague Conventions of 1899 and 1907 / Q388037
# Hagin (krustazeoak)

    Artikulu hau krustazeoei buruzkoa da; beste esanahietarako, ikus «Hagin (argipena)».
Hagin esaten zaie euskaraz krustazeoek eta beste zenbait artropodok dauzkaten apendizeei, pintza edo matxarda forma dutenean. Termino zoologiko anatomikoa kela da, grezierazko χηλή (matxarda) hitzean du horrek jatorria, latinezko chelae formatik igarota.
Euskal Herriko krustazeoen artean, hagin nabarmenak ditu misera edo abakandoak, eta baita buiak ere.
Kela edo haginak dituzte, krustazeoak ez direnen animalien artean, eskorpioiek ere.

## Kanpo estekak

* Datuak: Q1069045
* Multimedia: Crustacean chelipeds / Q1069045
# Hagin (ugaztunak)

    Artikulu hau ugaztunei buruzkoa da; beste esanahietarako, ikus «Hagin (argipena)».
Hagina janaria txikitzeko moldatuta dagoen hortza da, azalera biribildua, gogorra eta maiz gailurdun edo tuberkulatua duena. Ugaztunetan letaginen atzean daude.
Haginek bitik bostera sustrai izaten dituzte eta lau erraboil edo punta gutxienez. Gizakiak hamabi hagin ditu, sei goian eta beste sei behean. Goikoek hiru sustrai eta lau punta izaten dituzte; behekoek, bi sustrai eta bost punta aurrealdekoek, eta lau punta atzealdekoek. Forma askotakoak izan daitezke animaliaren elikaduraren arabera. Intsektujaleek eta haragijaleek zorrotzak dituzte, eta hiruki formakoak; orojaleek haragijaleek baino hagin txikiagoak izaten dituzte eta leunak dira puntak; belarjaleen hagin puntak okertuak edo biribilduak izaten dira, txiki samarrak.
Haginek betetzen dituzten biologia funtzioez gainera (elikagaiak ehotzea eta xehatzea), garrantzi handia dute paleontologia eta paleoantropologia ikerketetan, haginen arabera sailka baitaitezke aztarna fosilak.
Bizkaiko leku askotan hagin hitza erabiltzen da hortz hitzaren ordez.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/06/19 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Hagin Euskalterm. Euskara.euskadi.net

## Kanpo estekak

* Datuak: Q189218
* Multimedia: Molar teeth / Q189218